 

Marije Terezije 27, 34551 Lipik

095/2500-500, 034/258-271

lag.zeleni.trokut@gmail.com

www.lag-zelenitrokut.com www.facebook.com/LagZeleniTrokut

Ur. broj: JP/24-P/22-PR

Lipik, 12.03.2024.g.

Na temelju Odluke o financiranju Ministarstva rada, mirovinskog sustava, obitelji i socijalne politike (KLASA: 984-01/23-01/29, URBROJ:524-07-02-01-01/2-24-19 od 08. veljače 2024. godine) i Ugovora o dodjeli bespovratnih sredstava za projekte koji se financiraju iz Europskog socijalnog fonda plus, Programa Učinkoviti ljudski potencijali 2021.-2027., Zaželi – prevencija institucionalizacije, Kodni broj: SF.3.4.11.01.0026, LAG „Zeleni trokut“ u sklopu projekta „Ruke koje mogu sve III“ objavljuje

**JAVNI POZIV**

za iskaz interesa korištenja potpore i podrške u svakodnevnom životu starijim osobama i osobama s invaliditetom u sklopu projekta

**„Ruke koje mogu sve III“ SF.3.4.11.01.0026**

I.

Javni poziv za iskaz interesa objavljuje se radi informiranja zainteresiranih sudionika za uključivanje u projektne aktivnosti, odnosno o mogućnostima sudjelovanja u projektu „Ruke koje mogu sve III“ kojim će se sudionicima projekta pružiti usluga potpore i podrške u svakodnevnom životu.

II.

Pravo sudjelovanja u projektu imaju isključivo pripadnici ciljnih skupina koji ispunjavaju sljedeće uvjete:

1. **OSOBE STARIJE OD 65 GODINA**
* koje žive u **samačkom** ili **dvočlanom kućanstvu** ili **višečlanom kućanstvu** u kojem su svi članovi kućanstva pripadnici ciljnih skupina ovog Poziva,
* čiji mjesečni prihod:
* **za samačka kućanstva** ne prelazi iznos **120% prosječne starosne mirovine** za 40 i više godina mirovinskog staža u mjesecu koji prethodi uključivanju u aktivnosti projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta,
* **za dvočlana kućanstva** ukupno ne prelazi iznos od **200% prosječne starosne mirovine** za 40 i više godina mirovinskog staža u mjesecu koji prethodi uključivanju u aktivnosti projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta,
* **za višečlana kućanstva** ukupno ne prelazi iznos od **300% prosječne starosne mirovine** za 40 i više godina mirovinskog staža u mjesecu koji prethodi uključivanju u aktivnosti projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta
* **koji istovremeno ne koriste sljedeće usluge**: usluga pomoći u kući, boravka, organiziranog stanovanja, smještaja, osobne asistencije koju pruža osobni asistent.
1. **ODRASLE OSOBE S INVALIDITETOM**
* koje žive u **samačkom** ili **dvočlanom kućanstvu** ili **višečlanom kućanstvu** u kojem su svi članovi kućanstva pripadnici ciljnih skupina ovog Poziva,
* koje imaju utvrđen **treći ili četvrti stupanj težine invaliditeta – oštećenja funkcionalnih sposobnosti** prema propisima o vještačenju i metodologijama vještačenja,
* **koje istovremeno ne koriste sljedeće usluge**: usluga pomoći u kući, boravka, organiziranog stanovanja, smještaja, osobne asistencije koju pruža osobni asistent,
* čiji roditelj ili drugi član obitelji **nema priznato pravo na status roditelja njegovatelja ili status njegovatelja** za potrebu skrbi o njoj.

**Uvjeti ovoga poziva propisani su Uputama za prijavitelje i Ugovorom o dodjeli bespovratnih sredstava od strane Ministarstva rada, mirovinskoga sustava, obitelji i socijalne politike kodnog broja SF.3.4.11.01.0026 „Ruke koje mogu sve III „Zaželi – prevencija institucionalizacije “.**

**Iznos prosječne starosne mirovine za 40 i više godina mirovinskog staža u mjesecu koji prethodi uključivanju u aktivnost projekta ili u mjesecu prije ukoliko HZMO još nije izdao podatke za mjesec koji prethodi uključivanju u aktivnosti projekta podaci preuzimaju u Izvješću „Pregled osnovnih podataka o stanju u sustavu mirovinskog osiguranja“, pri čemu se relevantan podatak nalazi u stupcu „Prosječna neto mirovina u eurima“, u retku „Prosječna starosna mirovina prema ZOMO s mirovinskim stažem od 40 i više godina“ (u dijelu tablice bez međunarodnih ugovora). Izvješća su dostupna na poveznici** [**https://www.mirovinsko.hr/hr/2024-3313/3313**](https://www.mirovinsko.hr/hr/2024-3313/3313) **.**

**U trenutku objave ovog Poziva važeća visina prosječne neto mirovine u eurima iznosi 820,00 EUR, uvećana za 120% iznosi 984,00 EUR, uvećana za 200% iznosi 1.640,00 EUR, a uvećana za 300% iznosi 2.460,00 EUR.**

**Kućanstvo je zajednica osoba koje zajedno žive i podmiruju troškove života (članak 15., Zakon o socijalnoj skrbi, NN, br. 18/22, 46/22, 119/22, 71/23). Na dvočlano kućanstvo se ne primjenjuje uvjet da obje osobe u kućanstvu moraju biti pripadnici ciljne skupine. U slučaju da nisu, pružanje usluge je prihvatljivo samo za onu osobu koja je pripadnik ciljne skupine. U slučaju da jesu, oba člana se ubrajaju u pokazatelj Specifičnog cilja i prihvatljivi su pojedinačno za prihvatljivost jediničnog troška.**

III.

U slučaju većeg broja prijavljenih pripadnika ciljnih skupina koji zadovoljavaju prethodno navedene uvjete odabir korisnika će se vršiti temeljem sljedećih kriterija odabira:

A) Osnovni kriteriji odabira

Prednost uključivanja u projekt imaju korisnici sljedećim redom:

**1. samačko kućanstvo** u kojem živi osoba starija od 65 godina,

**2. dvočlano kućanstvo** u kojem su obje osobe starije od 65 godina,

**3. višečlano kućanstvo** u kojem su svi članovi kućanstva pripadnici ciljnih skupina ovog Poziva.

B) Dopunski kriteriji odabira

Ukoliko se na poziv javi više zainteresiranih korisnika nego što ima mjesta u projektu, a koji ispunjavaju neki od osnovnih kriterija, prednost imaju **invalidi** koji žive u samačkom ili dvočlanom kućanstvu ili višečlanom kućanstvu.

Odabir budućih sudionika vršiti će se postupajući transparentno i poštujući načela jednakog postupanja te zabrane diskriminacije kako bi podršku u svakodnevnom životu dobile najranjivije skupine društva.

IV.

Pružanje usluge potpore i podrške u svakodnevnom životu starijim osobama i osobama s invaliditetom, uz nabavu i podjelu paketa potrepština, uključuje:

* **organiziranje prehrane** (pomoć u pripremi obroka, pomoć u nabavi hrane i dr.),
* **obavljanje kućanskih poslova** (pranje posuđa, pospremanje stambenog prostora, donošenje vode, ogrjeva i slično, organiziranje pranja i glačanja rublja, nabava liejkova i drugih potrepština i dr.),
* **održavanje osobne higijene** (pomoć u oblačenju i svlačenju, u kupanju i obavljanju drugih higijenskih potreba i dr.),
* **zadovoljavanje drugih svakodnevnih potreba**.

V.

Za ostvarivanje usluge potpore i podrške u svakodnevnom životu potrebno je priložiti:

1. **OSOBE STARIJE OD 65 GODINA**
* Prijava na javni poziv
* Preslika osobne iskaznice, putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika,
* Izjava pripadnika ciljne skupine o broju članova kućanstva.

 **NAPOMENA:**

* Osobe starije od 65 godina koje budu odabrane u projekt prije nego krenu projektne aktivnosti bit će obaviještene o dostavi Potvrde Porezne uprave o visini dohodaka i primitaka za mjesec na koji se odnosi iznos prosječne starosne mirovine za 40 i više godina mirovinskog staža kako za njih tako i za ostale članove kućanstva ako žive u dvočlanom/višečlanom kućanstvu.
1. **ODRASLE OSOBE S INVALIDITETOM**
* Prijava na javni poziv
* Preslika osobne iskaznice, putovnice ili dokumenta jednake ili slične vrijednosti iz kojeg je nedvojbeno moguće utvrditi identitet i dob sudionika,
* Potvrda o upisu u Registar osoba s invaliditetom iz koje je vidljivo da osoba ima oštećenje trećeg ili četvrtog stupnja težine invaliditeta – oštećenja funkcionalnih sposobnosti ili nalaz i mišljenje Zavoda za vještačenje, profesionalnu rehabilitaciju i zapošljavanje osoba s invaliditetom u kojem je naveden treći ili četvrti stupanj težine invaliditeta – oštećenja funkcionalnih sposobnosti
* Izjava pripadnika ciljne skupine o broju članova kućanstva.

 **NAPOMENA:**

* Odrasle osobe s invaliditetom koje budu odabrane u projekt prije nego krenu projektne aktivnosti bit će obaviještene o dostavi **Potvrde Porezne uprave o visini dohodaka i primitaka za mjesec na koji se odnosi iznos prosječne starosne mirovine za 40 i više godina mirovinskog staža za članove njihovog kućanstva ako žive u dvočlanom/višečlanom kućanstvu.**

VI.

Poziv će biti trajno otvoren kako bi se tijekom provedbe građani mogli prijavljivati, te tako naknadno uključiti u projekt, kad se za to ukaže mogućnost.

VII.

Prijave s traženom dokumentacijom dostavljaju se putem pošte na adresu:

**LAG „Zeleni trokut“,**

**Marije Terezije 27,**

**34551 Lipik**

**s naznakom: ZAŽELI – prevencija institucionalizacije, „Ruke koje mogu sve III“**

ili osobno na adresu LAG „Zeleni trokut“, Marije Terezije 27, 34551 Lipik.

Obrazac za Prijavu na javni poziv i Izjava pripadnika ciljne skupine o broju članova kućanstva može se preuzeti na web stranici LAG-a „Zeleni trokut“ [www.lag-zelenitrokut.com](http://www.lag-zelenitrokut.com/) ili u uredu LAG-a.

Sve potrebne informacije mogu se dobiti na tel: 034/258-271, mob: 095/2500-500 ili e-mail: lag.zeleni.trokut@gmail.com.

VIII.

Osobni podaci kandidata za pružanje usluge potpore i podrške u svakodnevnom životu dostupni iz prijave i tražene dokumentacije, prikupljaju se i obrađuju isključivo za potrebe provedbe projekta ,,Ruke koje mogu sve III“.